Държавен вестник, бр. 58, 2003 г., стр. 78

С Т Р .  78
Д Ъ Р Ж А В Е Н   В Е С Т Н И К
Б Р О Й  58
Чл. 53. (1) Работодател, който ползва пре-
ференцията по чл. 57 ЗНЗ, подава молба в ди-
рекция “Бюро по труда”, към която прилага
документи, доказващи намаляването на обема
на работа или спирането на работа за опреде-
лен период.
(2) Документите по ал. 1 се представят за
разглеждане и одобряване от Съвета за сътруд-
ничество.
Г л а в а  е д и н а д е с е т а
ОБУЧЕНИЕ ЗА ПРИДОБИВАНЕ
НА ПРОФЕСИОНАЛНА КВАЛИФИКАЦИЯ
Раздел I
Обучение за придобиване на професионална
квалификация на възрастни
Чл. 54. (1) Професионално ориентиране и
обучение за придобиване на професионална
квалификация на безработни и заети лица в
трудоспособна възраст извън системата на на-
родната просвета и висшето образование и
мотивационно обучение на безработни лица се
осъществяват съгласно разпоредбите на глава
седма от ЗНЗ.
(2) При професионалното ориентиране, при
обучението за придобиване на професионална
квалификация и при мотивационното обучение
се прилагат принципите на:
1. свобода на избора на професия, вида и
формата на обучение;
2. свободен и равен достъп до обучение;
3. съобразяване на обучението с икономи-
ческите условия, състоянието на пазара на тру-
да и с индивидуалните възможности на лицата.
Чл. 55. (1) Министърът на труда и социална-
та политика утвърждава Правилник за устрой-
ството и дейността на Националния консулта-
тивен съвет по професионална квалификация
на работната сила.
(2) Организационно-техническото и финансо-
вото обслужване на дейността на Националния
консултативен съвет по професионална квалифи-
кация на работната сила се осигурява от Минис-
терството на труда и социалната политика.
Чл. 56. (1) Националната система за обуче-
ние за придобиване на професионална квали-
фикация на безработни и заети лица включва
центрове за професионално обучение, центро-
ве за професионално информиране и консулти-
ране, лицензирани по действащото законода-
телство, както и професионални училища, учи-
лища по изкуства, професионални гимназии и
професионални колежи съгласно разпоредбите
на Закона за професионалното образование и
обучение и висши училища по Закона за висше-
то образование.
(2) За организиране на националната систе-
ма за обучение за придобиване на професио-
нална квалификация на безработни и заети лица
се разработват правила за управление и функ-
циониране на системата.
(3) Правилата за управление и функциони-
ране на Националната система за професионал-
на квалификация се утвърждават от министъра
на труда и социалната политика след съгласу-
ване с министъра на образованието и науката и
консултиране с представителните организации
на работодателите и на работниците и служи-
телите на национално равнище.
Чл. 57. (1) По реда на Закона за обществени-
те поръчки може да се възлага проучване на
потребностите на пазара на труда от квалифи-
цирана работна сила.
(2) Ежегодно с Националния план за дейст-
вие по заетостта се определят средства за про-
учване потребностите на пазара на труда от
квалифицирана работна сила, като резултати-
те от проучването се използват за целенасоче-
но и изпреварващо обучение за придобиване на
професионална квалификация, организирано от
Агенцията по заетостта.
Раздел II
Обучение за придобиване на професионална
квалификация, организирано от Агенцията по
заетостта
Чл. 58. (1) Националните, регионалните и
специализираните програми за обучение за при-
добиване на професионална квалификация на
безработни и заети лица се разработват при ус-
ловията и по реда на глава шеста, раздел II ЗНЗ.
(2) Обучението на лица, предвидено в прог-
рами по глава шеста, раздел II ЗНЗ, се извърш-
ва при условията и по реда на правилника, как-
то и по реда на съответната програма.
Чл. 59. (1) Обучението за придобиване на
професионална квалификация се осъществя-
ва от центрове за професионално обучение към
Министерството на труда и социалната поли-
тика и центрове за професионално обучение,
лицензирани в съответствие с действащата
нормативна уредба, както и от професионал-
ни училища, училища по изкуства, професио-
нални гимназии, професионални колежи и вис-
ши училища.
(2) Обучението за придобиване на професи-
онална квалификация на безработни и заети
лица се осъществява по професии, необходими
за заемане на заявени свободни работни мес-
та, за задоволяване на бъдещи потребности на
пазара на труда от квалифицирана работна сила
и за запазване заетостта на заети лица.
(3) Дирекция “Бюро по труда” сключва до-
говор с институция по ал. 1, избрана по реда на
Закона за обществените поръчки.
Чл. 60. Дирекция “Бюро по труда” провежда
избор на обучаваща организация по реда на
Закона за обществените поръчки, като оценка-
та на подадените предложения се извършва по
критерия за икономически най-изгодното пред-
ложение и по методика, утвърдена от министъ-
ра на труда и социалната политика.